ফো-ল্হা-নাস-ব্সোদ-নাম্স-স্তোব্স-র্গ্যাস
ফো-ল্হা-নাস-ব্সোদ-নাম্স-স্তোব্স-র্গ্যাস (তিব্বতি: ཕོ་ལྷ་ནས་བསོད་ནམས་སྟོབས་རྒྱས, ওয়াইলি: pho lha nas bsod nams stobs rgyas), (১৬৮৯ – ১২ই মার্চ, ১৭৪৭) তিব্বতের একজন রাজপ্রতিনিধি ছিলেন। ১৭২৮ থেকে ১৭৪৭ খ্রিষ্টাব্দের মধ্যবর্তী সময়কালে তিনি প্রকৃতপক্ষে মধ্য তিব্বতের শাসক ছিলেন। তিনি একজন দক্ষ রাজনীতিক ও অভিজ্ঞ সেনানায়ক ছিলেন। অষ্টাদশ শতাব্দীর প্রথমার্ধে ল্হাজাং খানের শাসনকাল, মঙ্গোল আক্রমণ ও গৃহযুদ্ধের পর তিনি অশান্ত তিব্বতে প্রায় দুই দশকের একটি সংগঠিত সরকার তৈরী করে শান্তি ফিরিয়ে আনেন।